Patyčių prevencijos ir intervencijos vykdymo

tvarkos aprašo

2 priedas

**MARIJAMPOLĖS „RYTO“ PAGRINDINĖS MOKYKLOS**

**REAGAVIMO Į MOKINIŲ PATYČIAS IR PAGALBOS JOMS ĮVYKUS SCHEMA**

**Veiksmai, pastebėjus arba įtarus patyčias .**

Bet kuris mokyklos darbuotojas turi **nedelsiant reaguoti** ir **stabdyti** netinkamus veiksmus (įtariamas patyčias), suteikti reikiamą pagalbą nukentėjusiems

Apie įvykį **būtinai** **praneša** nukentėjusio ir įtariamas patyčias vykdžiusio mokinio klasės vadovui ar socialiniam pedagogui

Klasės vadovas su apie įvykį pranešusio asmens pagalba **užpildo ir mokyklos socialiniam pedagogui pristato** pranešimo apie patyčias formą (priedas nr.1), kartu **skubiai aiškinasi** ir įvertina situaciją – kalbasi su įvykio dalyviais, liudininkais, būtinai informuoja tėvus

Išsiaiškinus, kad tikrai vykdytos **patyčios (atitinka schemos apačioje esantį apibrėžimą)**, **mokyklos socialinis pedagogas registruoja** atvejį Patyčių registracijos žurnale ir...

...kartu su klasės vadovu **imasi spręsti** patyčių situaciją su patyčių dalyviais, jų tėvais, VGK pirmininku, kitais pagalbos mokiniui specialistais, sudaro žodinį ar rašytinį pagalbos veiksmų planą - susitarimą

Esant **sudėtingesnei situacijai**, **inicijuoja** Vaiko gerovės komisijos posėdį, kuriame numato priemones, sudaro rašytinį pagalbos **veiksmų planą**, kad patyčių situacija nesikartotų. Komisijos pirmininkas apie situaciją informuoja mokyklos direktorių ir/ar reikiamas institucijas

**Patyčios** − tai **tyčiniai**, **pasikartojantys** veiksmai, kuriuos, siekdamas **įžeisti**, **įskaudinti** kitą žmogų, sukelia psichologinę ar fizinę jėgos persvarą turintis asmuo. Kitaip sakant tai – priekabiavimas, priekabės, užgauliojimas, ujimas, kabinėjimasis, pažeminimas, erzinimas, apkalbinėjimas, ignoravimas, gąsdinimas ir pan.